Dr Superbebbi, Bängg fir Basel    My Frind, dä ligt jetz im Spidaal  Dä het e Unfall kha, jä ganz Brutal  Zeerscht het en, e Wello gstraift  jetz isch sy Zingge, e bitz beraift  Und wo äär e so, am Boode ligt  ha ych no dänggt, das isch  nit gschiggt!      Ych ha dä Satz, no nit ussgsproche - het ihm e Inline-Skater, 4 Finger broche!  No stoot äär uff,zimfdig möff - was kunnt vo hinde? E groosse Döff!  Är risst sich los, Gott sei dangg - Doch d'Vorderzeen, stegge no im Tangg  Wo är drotzdäm wiider, ka uffrächt stoo -  gseh ich e Auti, rassig, uff ihn zuu koo  Uiiiii, das wird äng, ha ych no dänggt - scho het äär mit de Hoosedrääger, am Ruggschpiegel ghänggt  Den ligt dä arm Siech, scho wiider uff em Huffe - No pfurrt en ain a:"He sotsch nit sovyyl Suffe!"  Was den basiert isch, verzell ych nit do - den drufaabe isch, e Drämli kho  Ich ha yyn den am Änd, uff's Drottwaar zooge - und ha ihn gfroggt:"was  het dy zu dämm bewooge?"  Är hächlet nur no, und duet mir laid - "d'Stroos kheert uns, het s'Faasnachtskomytee gsait!!!!!